Ванга е родила дете на 17 години, ето кой е таткото!
Великата пророчица Ванга е станала майка. Това сензационно разкритие беше излъчено по руската телевизия Рен и поредния филм за ясновидката. Там се отбеляза, че Ванга е родила син, когато е била още на 17 години. Таткото на бебето е от първата й любов Димитър, който също като нея е бил незрящ. Двамата се запознават, влюбват се и правят детето си в сръбския град Земун, където са живеели в интерната за слепи хора. Щом забременява обаче, бащата на Ванга мигновено я прибира у дома в България. Тя ражда в семейната къща в Петрич, а след това я лъжат, че детето й се е родило мъртво. То обаче оживява и е дадено в манастир в Мелник. „Когато се проявява нейната свръх дарба, Ванга вече е наясно, че синът й е жив. После обаче започва войната и тя така и не може да го открие и да се срещне с него. Оказва се, че наследникът на Ванга оцелява от войната и заминава за Франция. Той също има син, когото оставя в пансион. И точно този син е Лурис“, стана ясно от руската медия. Във филма, който беше излъчен, показаха пред света самия Лурис. Красив млад мъж, с визия на фитнес инструктор и скрит зад тъмни очила. Той лично сподели, че знае, че е внук на петричката пророчица и тя неведнъж му е помагала да се справи в трудни ситуации. „Не помня баща си, защото той изчезна, когато бях на пет годинки. Веднъж обаче сънувах сън и в него ми се яви една възрастна и сляпа жена. Тя ми даде адрес в България. Събудих се, но започних адреса. А, когато след години отидох там, видях същата тази жена. Това беше Ванга, тя е моя баба“, разкри Лурис. И е убеден, че всичко, което е постигнал досега в живота си, е благодарение на помощта на баба му, която винаги му е помагала. Макар и от разстояние. Източник: kliuki.bg